Rutiner/retningslinjer ved gjennomføring av kamper/aktivitetsserier under Covid-19 pandemi

Hisøy IL Håndball vil så langt det lar seg gjøre prøve å unngå smitte i vår klubb og i vårt nærområde samt bidra til å begrense smittespredning. Derfor må vi nå fremover begrense hvilket lag vi spiller mot. De lagene som skal spille kamper mot lag som er i rød/oransje sone (kommune) må fremover flytte kamper til en tid der begge lag er grå/gul/grønn sone. Det vil forhåpentligvis bidra til at vi kan opprettholde våre treninger og noen kamper fremover. For lag som er innenfor grå/gul/grønn sone er mulig å omberamme kamper som skal spilles langt frem i tid til nå tid så vi opprettholder kampspill.

I forhold til svingninger i smittestatus av Covid-19 pandemien er det stadig nye føringer og retningslinjer fra Norges Håndballforbund (NHF), Folkehelseinstituttet (FHI) og Arendal Kommune (AK). De oppdaterer fortløpende sine retningslinjer for hvordan klubber/regioner skal forholde seg til gjennomføring av kamper og aktivitets serier under den pågående Covid-19 pandemien. Følg med og oppdater deg derfor på disse lenkene uka før kamp/arrangement:

**NHF:**

<https://www.handball.no/nyheter/2020/03/oppdatert-koronainfo/?regionId=372>.

**FHI:**

<https://www.helsenorge.no/koronavirus/feiringer-sammenkomster-og-arrangementer/#arrangement-pa-offentlig-sted>

**AK:**

<https://www.arendal.kommune.no/tjenester/helse-omsorg-og-sosiale-tjenester/informasjon-om-koronaviruset/arrangementer-idrett-og-kultur-tiltak/>

Retningslinjene fra NHI/FHI/AK oppgir maks antall deltakere som til enhver tid er gjeldende til kamp/arrangementet på det aktuelle tidspunkt. Antallet vil ofte variere etter graden av smitte i området på den tiden.

AK angir de lokale føringene for trening og idrettsaktiviteter samt smittevernregler for bruk av alle anlegg og garderober.

I tillegg til oppgitt maksimum antall deltakere kan en regne med funksjonærer på kamper/arrangementer. Funksjonærer kommer altså i tillegg til antall deltagere. De som regnes inn under funksjonærer er sekretariat (vanlig med inntil 3 stk), dommere, kiosk og kampverter (inntil 10 stk).

Det anbefales å sende ut brev til motstanderlag for å informere hvordan vi forholder oss til Covid-regler hos oss. Det tilpasses den aktuelle smittesituasjonen hos oss på aktuelle tidspunkt, se vedlegg.

Hvis motstanderlag kommer fra et område med høyt antall smittede/rød sone, skal kampen flyttes til et tidspunkt hvor området de kommer fra er lavt smittetall/grønn sone.

### Husk! For all gjennomføring er det 3 grunnpilarer som må overholdes:

* syke personer eller de med luftveis symptomer skal ikke delta på kamp/arrangementer/besøke hallen.
* god håndhygiene praktiseres på kamparena og i hallen generelt.
* kontakt reduseres så mye som mulig (1 meters regel må overholdes).

## Ansvar kullkontakt:

Kullkontakt er arrangøransvarlig/smitteansvarlig for kampen/ arrangementet. Han/hun delegerer oppgaver for kiosk, kampverter og sekretariat til resten av laget:

* 2 voksne som betjener kiosken (kan evt bytte med to andre underveis i vakten). Ved få deltagere kan en redusere dette til et minimum.
* 5 kampverter fra laget (max 10). De tar på gul vest merket KAMPVERT. Vestene ligger i kiosken.
* 2-3 personer til sekretariat. Her er det en fin mulighet til å opparbeide seg erfaring så tilstreb 3 personer når det er mulig.

De som er tildelt kioskansvar har følgende oppgaver:

* Henter nøkkel til kiosk hos Rosa Narvestad dagen før kamp. Tlf 452 21 298. Adresse Damveien 33 se egen mail fra Rosa over tildelte datoer
* I kiosken finner dere håndsprit og sprit til desinfeksjon av flater. Det skal settes ut hånd desinfeksjon ved inngangen ved kiosken, på bordet i mellomgangen mellom hallen/trappen opp på tribunen og hos sekretariatet.
* Bruk hansker!
* Tørk av håndtak og trykknapp til kaffekanne med sprit under bruk.
* Kaker og annet som selges skal være pakket inn i forhold til Covidregler.
* Er det kamp på ukedag kan laget velge å ikke ha åpen kiosk, evt tilby kaffe – husk smittetiltak for servering! Kampverter må uansett være tilstede og gjøre arbeidet i denne instruksen.

Hvert arrangerende lag vurderer oppmøtetid i forhold til hva som skal forberedes før kamp i forhold til antall deltagere som kommer til kamp/arrangementet. Til vanlig anbefales oppmøte 1 time før første kampstart da mange lag møter tidlig til kamp.

## Ansvar kampvert

Avhengig av antall deltagere til kamp/arrangement vurderes det hvor mange kampverter som skal være i hallen for å holde kontroll på smittevernregler.

* Det skal stå 1-2 kampverter ved inngangen og påse at alle skanner sin identitet via telefon. Dette gjelder alle som er i hallen, også de som jobber i kiosken og sekretariatet. Vaktene må holde oversikt over at antallet i hallen ikke overskrider dagens maksgrense for arrangement.
  + Når det gjelder spillerne og trener er disse registrert i elektronisk kamp rapport, men for de som har aktivitetsserie må navn på spillere og trenere føres på eget ark/ evt skannes via telefon
  + Telefonen hentes og oppbevares i kiosken i låst skap.
  + De besøkende som ikke har egnet mobil skriver navn og telefon nummer på eget ark (ligger i kiosken)
  + Arket leveres til kullkontakt på laget som har ansvar for å oppbevare dette i 10 dager for så å makulere.
* 3. kampvert står ved inngangen til hallen (i mellomgangen). Der vises hjemmelagets tilskuere til benkene i hallen og bortelagets tilskuere til tribunen.
* Under kampen skal det være kampverter i hallen og på tribunen for å påse at 1 meters regel overholdes av publikum. Likeså minne de som sitter i sekretariat holder 1 meters avstand.
* Kamverter ved inngangen ser til at folk holder god avstand ved kiosken.
* Kampverter sørger for at berøringsflater på toaletter, dørhåndtak, gelendere, spillerbenker og sekretariatets bord desinfiseres godt før kampstart og mellom kamper. I tillegg sørge for påfyll av engangspapir på toaletter (ligger i kiosken).
* Etter kampen skal kampevertene vise vei ut (spesielt viktig hvis andre lag er på vei inn i hallen)
  + for bortelaget ut branndør innerst på tribunen
  + for hjemmelaget gjennom branndør ved garasjeport i hallen.

## Ansvar trenere:

* Lagene skal frem til 16 år ikke ha sidebytte og benytte samme innbytterbenk under begge omganger.
* Det er trenere/lagledere som har ansvar for at 1 meters regel overholdes på egen innbytterbenk.
* VI merker benkene med farget tape og det settes inn ekstra stoler etter behov.
* Lagleder skal holde 1 meter til spillerne også ved timeout.
* Før lagleder og dommere signerer kamprapport skal hender desinfiseres.
* Dommere påser at lagene ikke håndhilser før eller etter kamp, men lagene kan gå forbi hverandre.

Dette er satt opp på et generelt grunnlag for å tilpasse alle kamper/arrangementer/funksjoner. Alle lag må ta ansvar for å tilpasse dette til deres lags arrangering av kamp/arrangement.

**Hei >klubbnavn<**

Vi vil ønske dere velkommen til kamp hos oss i Hisøyhallen >dag/dato/tid<

Før dere kommer til oss vil vi gi dere informasjon om våre sikkerhetstiltak/smittevernregler som gjelder ved våre kamper/arrangement i Hisøyhallen. Vi ønsker å unngå smitte og at alle skal føle seg trygge hos oss. Fint om dere kan informerer videre til alle aktuelle hos dere så de kan møte forberedt og bidra et trygt arrangement.

* Når spillere og trenere ankommer venter de ved inngangen. Der blir de møtt av en kampvert som loser de videre inn i hallen. Vi formoder at de er ferdig skiftet.
* Etter kamp kan de benytte garderober til å ta på rent tøy, men dusjing er ikke tillatt. På seriekamper er spillere og trenere registrert i elektronisk kamprapport og trenger derfor ikke registreres/skannes inn.
* Vi tillater maksimum <\_\_> publikum fra hvert lag.
* Publikum må registrere sin identitet via egen telefon (QR-kode) som henger ved inngangen. De kan utover eget navn også registrere inn sine barn og annen familie i samme QR-registrering. Det er ikke lov å skrive inn fremmede da det er vanskeligere å spore opp ved evt smitte. Det er kampverter ved inngangen som er behjelpelig og påser at alle blir registrert. Kampvertene viser så vei til tribune.
* Under kampen bytter ikke lagene banehalvdel.
* Etter kampen møtes lagene på midten av banen og takker for kampen ved å klappe for hverandre. Det er ikke lov å håndhilse eller ha annen nærkontakt.
* Publikum loses ut av kampvert, enten om de forlater tribunen direkte via trapp og ut hovedinngang uten unødig opphold eller igjennom branndør fra tribunen.
* Publikum fra hjemmelaget loses ut via branndør i hallen.
* Det er kiosk hos oss, med betaling på vipps.

Mellom kampene blir overflatene i hallen og garderoben vasket og klargjort til neste kamp.

**Viktig påminnelse!**

* Publikum må holde minimum 1 meters avstand mens de er i hallen.
* Spillerne må holde 1 meters avstand på innbytterbenken og i pausene.
* Hvis du er syk eller har symptomer på forkjølelse/luftveissymptomer – bli hjemme!
* Hold avstand og unngå nærkontakt utenfor banen.
* Husk god håndhygiene, bruk håndspriten som er plassert rundt i hallen.

Alle fra Hisøy IL vil gjøre sitt beste for et trygt og godt arrangement. Vi gleder oss og ser frem til mye gøy håndballspill.

Velkommen!

Med hilsen/Vennlig hilsen (stryk det som ikke passer).

Hisøy IL Håndball

>navn<  
Håndballtrener/oppmann/kullkontakt for Hisøy >lag<